
ОБЩИНСКА ПРОГРАМА НА МЕРКИТЕ ЗА ЗАКРИЛА НА ДЕЦА С  ИЗЯВЕНИ ДАРБИ ПРЕЗ 2026 ГОДИНА

РАЗДЕЛ І. 

Специална закрила на деца с изявени дарби, предоставена на основание чл.5, т.2 от Наредбата за условията и реда за осъществявани на закрила на деца с изявени дарби (Приета с ПМС № 298 от 17.12. 2003г.), въз основа на Програма на мерките за закрила на деца с изявени дарби от държавни, общински  и частни училища през 2026г.
	МЕРКИ ПО НАРЕДБАТА
	ОБХВАТ НА МЕРКИТЕ
	ФИНАНСИРАНЕ

	1. Стимулиране на деца с изявени дарби по чл. 10, чрез предоставяне на стипендия. 
	1.1.Ученик в общинско училище от VІІІ до ХІІ клас, класиран индивидуално до навършване на 18 години през 2026г.   на първо, второ или трето място на национален или международен конкурс, олимпиада или състезание, включени в Програмата по чл. 11, ал.1, представил документ, удостоверяващ класирането. 

	12 месечна стипендия в размер, определен с Наредбата за условията и реда за осъществявани на закрила на деца с изявени дарби 

	
	1.2. Ученик в общинско училище от VІІІ до ХІІ клас, класиран индивидуално до навършване на 18 години през 2026 г. в индивидуален спорт на първо, второ или трето място на световно, европейско или балканско първенство и на първо място в държавно първенство  по спортове и на първенства определени  в Програмата по чл. 11, ал.1, представил документ, удостоверяващ класирането. 
Право на стипендия имат ученици, класирани на първо място в държавни първенства, посочени от съответните федерации (Календар за 2026г.)
* Държавните първенства, валидни за предоставяне на закрила, се определят от лицензираните български спортни федерации и са обобщени в справка публикувана на страницата на ММС. Постигнатото класиране на Държавно първенство  да е при минимум участие на 4 спортни клуба и при конкуренция от 6 участници в дисциплина или категория.

1.3. Ученик в общинско училище от VІІІ до ХІІ клас, класиран индивидуално до навършване на 18 години на първо място на финали на Ученически игри за съответната възраст и пол, включени в Националния спортен календар на МОН в един от спортовете- бадминтон,тенис на маса, шахмат и лека атлетика- 7 дисциплини (без щафета)
1.4 Ученик в общинско училище от VІІІ до ХІІ клас, спечелил индивидуална награда до навършване на 18 години през 2026 г.
 в колективните спортове на олимпийски игри, световно първенство, европейско първенство или балканско първенство;

 - спечелил индивидуална награда в колективните спортове от отбор, класиран на първо, второ или трето място на финали на държавно първенство.
	


РАЗДЕЛ II. 
Други мерки за закрила  на деца с изявени дарби от учебните заведения на община Враца 

	ОПЕРАТИВНИ ЦЕЛИ И МЕРКИ
	ДЕЙНОСТИ
	ОРГАНИЗАТОР
	УЧАСТНИЦИ
	ФИНАНСИРАНЕ

	1.Еднократно финансово подпомагане
	Национален фестивал-конкурс за изпълнение на Ботева и Възрожденска поезия и проза

м. май
	Община Враца и 

Младежки дом – Враца 
	Две възрастови групи:

1. до 14 год.

2. над 14 год.


	Еднократно финансово подпомагане в размер:
- 85 €   за класиране на I място;
- 70 €   за класиране на II  място;
- 60 €  за класиране на III място

	2. Подпомагане за участие в международни конференции, пленери и обучителни лагери.
	Ученик в общинско училище дневна форма на обучение, до навършване на 18 годишна възраст през 2026 г., класиран  на I, II или III място на финален етап на национален, международен конкурс  или олимпиада, представил препоръка, покана или служебна бележка за включване в международна конференция, пленер или обучителен лагер, в областта на науката, изкуството и спорта.
	Еднократно финансово подпомагане в размер:

- до 85 € за участие в страната 

- до 200 € за участие в чужбина, но не повече от размера на направените разходи

	3. Стимулиране на творческите заложби на ученици чрез предоставяне на стипендия
	3.1. Ученик в общинско училище дневна форма на обучение, класиран до навършване на 18 годишна възраст на I, II или III място на финален етап на национален /организиран от МОН или Министерство на културата/ или международен конкурс  /утвърденият статут да е за международен фестивал, а не само да допуска участници от други държави/, невключени в Програмата по чл.11, ал.1 и представил документ удостоверяващ класирането. Регламентът на конкурса трябва да определя само един участник, класиран на съответното място. Конкурсът да бъде в присъствена форма.
3.2. Ученик в общинско училище дневна форма на обучение, до навършване на 18 годишна възраст през 2026 г., класиран  в индивидуален спорт, индивидуален шампионат на I, II или III място на Международно първенство /Балканско, Европейско или Световно първенство/ и представил документ удостоверяващ класирането. 

3.3. Ученик в общинско училище дневна форма на обучение, класиран до навършване на 18 годишна възраст през 2026г. в индивидуален спорт, индивидуален шампионат на  I, II или III място на финали на Държавно първенство /постигнато класиране при  минимум участие на 4 лицензирани спортни клуба и при конкуренция от 6 участници в дисциплина, категория/ и представил документ удостоверяващ класирането.

Стипендии не се предоставят за класиране в Национални и Международни спортни турнири и състезания.
	6 месечна стипендия 

в размер на:

- 85 €   месечно за класиране на I място;

- 70 €   месечно за класиране на II  място;

- 60 €  месечно за класиране на III място




РАЗДЕЛ ІІІ. 
Финансиране на програмата и регламент за получаване на закрила.

1.Финансирането на Общинската програма на мерките за закрила на деца с изявени дарби за 2026 г. се осигурява:

Раздел I –  средства от държавния бюджет

Раздел II – средства от общинския бюджет. 
2. Редът и необходимите документи  за получаване на средства по Общинската  програма  са  определени в чл.14, чл.14а, чл.16 и чл.16а  на Наредбата за условията  и реда за осъществяване на закрила на деца с изявени дарби. 
Документи за кандидатстване: 
· Искане /по образец/; 
· Копие от документ за класиране /протокол от съответната федерация за спортистите/;  
3. В рамките на една календарна година ученик има право само на една стипендия и само на едно еднократно финансово подпомагане по реда на тази Програма.

